my en my my my my my my my en en my my my my my my my my my en my my my my my my my my en my ru my my my en en ru my ru my br my en en en en en en sv fr de de fr my my my my my my my my my my my my my lt en my en my my my my nl en my my my my my en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
ရန်ကုန်ပြည်သူ့ဆေးရုံကြီးတွင် နှလုံးရောဂါနှင့်ပတ်သက်၍ခွဲစိတ်မှုခံယူရန် ကြိုတင်စာရင်းပေးစောင့်ဆိုင်းနေသူများမှာ ၂၀၁ရခုနှစ် ဒီဇင်ဘာလကုန်ထိ ရှိနေဟုဆို
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
You are here :
ရန်ကုန်ပြည်သူ့ဆေးရုံကြီးတွင် နှလုံးရောဂါနှင့်ပတ်သက်၍ခွဲစိတ်မှုခံယူရန် ကြိုတင်စာရင်းပေးစောင့်ဆိုင်းနေသူများမှာ ၂၀၁ရခုနှစ် ဒီဇင်ဘာလကုန်ထိ ရှိနေဟုဆို
နည်းပညာသတင်းတိုများ
ဓာတ်ပုံသတင်းများ
Advertisement
ရန်ကုန်ပြည်သူ့ဆေးရုံကြီးတွင် နှလုံးရောဂါနှင့်ပတ်သက်၍ခွဲစိတ်မှုခံယူရန် ကြိုတင်စာရင်းပေးစောင့်ဆိုင်းနေသူများမှာ ၂၀၁ရခုနှစ် ဒီဇင်ဘာလကုန်ထိ ရှိနေဟုဆို
ရန်ကုန်ပြည်သူ့ဆေးရုံကြီးတွင် နှလုံးရောဂါနှင့်ပတ်သက်၍ခွဲစိတ်မှုခံယူရန် ကြိုတင်စာရင်းပေးစောင့်ဆိုင်းနေသူများမှာ ၂၀၁ရခုနှစ် ဒီဇင်ဘာလကုန်ထိ ရှိနေဟုဆို
Written by  Super User
Monday, March 07 2016 00:00
Rate this item
ရန်ကုန်ပြည်သူ့ဆေးရုံကြီး၏
နှလုံးအထူးကုဆောင်အား တွေ့မြင်ရစဉ်။
ဓာတ်ပုံ-အောင်ဖေကြည်စိုး
ရန်ကုန်၊ မတ် ၆ - ရန်ကုန်ပြည်သူ့ ဆေးရုံကြီး၊ နှလုံးနှင့်သွေးကြော ရောဂါခွဲစိတ်ကုဌာနတွင် နှလုံးရော ဂါနှင့်ပတ်သက်၍ ခွဲစိတ်ကုသမှုခံ ယူရန် စာရင်းပေးသွင်းပြီးစောင့်ဆိုင်း သူဦးရေမှာ ၂၀၁ရ ခုနှစ် ဒီဇင်ဘာ လကုန်ထိ ကြိုတင်စာရင်းပေးသွင်း ထားပြီးဖြစ်ကြောင်း ယင်းနှလုံးနှင့် သွေးကြောရောဂါခွဲစိတ်ကုဌာနမှ တာဝန်ရှိသူတစ်ဦး၏ ပြောကြားချက် အရ သိရသည်။
''ကျွန်တော်တို့ဆေးရုံတစ်ရုံထဲ ကပဲ သိမ်းကျုံးပြီး မြန်မာနိုင်ငံအနှံ့ ကလာတဲ့ နှလုံးနဲ့ပတ်သက်တဲ့ရော ဂါတွေကို ဦးဆောင်ပြီးကုသပေးနေ တာပါ။ နှလုံးနဲ့ပတ်သက်ပြီးအကြီး စားခွဲစိတ်မှုတွေလုပ်ဖို့ တန်းစီထား တာ ၂၀၁ရ ခုနှစ် ဒီဇင်ဘာလကုန် ထိကို ခွဲစိတ်မယ့်လူနာစာရင်းတွေ ရှိနေပါတယ်''ဟု ရန်ကုန်ပြည်သူ့ ဆေးရုံကြီး၊ နှလုံးနှင့်သွေးကြောရော ဂါခွဲစိတ်ကုဌာန၏ တာဝန်ခံအကြီး အကဲဖြစ်သူ နှလုံးနှင့်သွေးကြောအ ထူးကုခွဲစိတ်ဆရာဝန်ကြီး ပါမောက္ခ ဒေါက်တာ ခင်မောင်လွင်က မတ် ၆ ရက်တွင် ဒီမိုကရေစီတူဒေး သတင်းစာသို့ပြောသည်။
နှလုံးနှင့်သွေးကြောခွဲစိတ်ကု ဌာနတွင် ခွဲစိတ်ကုသမှုခံယူရန်အ တွက် တစ်ပတ်လျှင် လူနာသုံးဦးနှုန်း ဖြင့် စာရင်းပေးသွင်းထားသည့် လူနာ များမှာ ယခုလက်ရှိအချိန်မှ ၂၀၁ရ ခုနှစ် ဒီဇင်ဘာလကုန်ထိရှိသော ကြောင့် ခွဲစိတ်ကုသခံယူမည့်လူနာ အရေအတွက်မှာ၂၀၀ ပတ်ဝန်းကျင် ခန့်ရှိနိုင်ကြောင်းသိရပြီး ပုံမှန်အား ဖြင့်တစ်နေ့လျှင် အရေးပေါ်အခြေ အနေအရ ရောက်လာသော လူနာ များကိုခွဲစိတ်သည့်အပြင် စာရင်း ပေးသွင်းထားသည့် လူနာနှစ်ဦးခန့် ကိုလည်း ခွဲစိတ်ပေးလျက်ရှိသည်။
နှလုံးနှင့်သွေးကြောခွဲစိတ်ကု ဌာနသည် မြန်မာနိုင်ငံအနှံ့မှနှလုံး ရောဂါနှင့်ပတ်သက်သည့်ရောဂါများ ဖြစ်သည့် မွေးရာပါနှလုံးအပေါက် ပါသည့်ရောဂါ၊ သွေးကြောပိုပါ သည့်ရောဂါ၊ ရှုပ်ထွေးသောသွေး လမ်းကြောင်းကြောင့်ဖြစ်သည့် နှလုံး ရောဂါ၊ ဖွံ့ဖြိုးဆဲနိုင်ငံများ၌ အဖြစ် များသည့် လေးဘက်နာနှလုံးရောင် ရောဂါ၊ နှလုံးအဆို့ရှင်ကျဉ်းသည့် ရောဂါ၊ နှလုံးအဆို့ရှင်မလုံသည့် ရောဂါ နှင့် နှလုံးသွေးကြောကျဉ်းရောဂါ အပြင် အခြားနှလုံးနှင့်ဆိုင်သော ရောဂါများအားလုံးကို ကုသပေးလျက် ရှိပြီး အများဆုံးဖြစ်ပွားမှုဖြစ်သဖြင့် ခွဲစိတ်ကုသပေးရသည့်ရောဂါများ မှာ လေးဘက်နာ နှလုံးရောဂါနှင့် နှလုံးသွေးကြောကျဉ်းရောဂါများဖြစ် ကြောင်း သိရသည်။
ရန်ကုန်ပြည်သူ့ဆေးရုံကြီးတွင် နှလုံးရောဂါခွဲစိတ်မှုနှင့်ပတ်သက်၍ ခွဲစိတ်ကုသမှုများ ပိုမိုထိရောက်စွာ ဆောင်ရွက်နိုင်ရန်အတွက် ဆေးရုံ ကြီး၏New Therater Complex အတွင်းမှ ခွဲစိတ်ခန်းတစ်ခန်းအား လည်း နှလုံးရောဂါခွဲစိတ်ကုသနိုင် ရန်အတွက် ပံ့ပိုးပေးထားသည်။
''ရန်ကုန်ပြည်သူ့ဆေးရုံကြီးရဲ့ နှလုံးနဲ့ ပတ်သက်ပြီးခွဲစိတ်ကုပေးမှု တွေက အတွေ့အကြုံလည်းရှိတဲ့ ဆရာ ဝန်ကြီးတွေရှိတာရယ် ခွဲစိတ်မှုနဲ့ ပတ်သက်ပြီး ပစ္စည်းကိရိယာတွေက လည်း အစုံအလင်ရှိတော့ အောင်မြင် မှုရရှိနေတာဖြစ်ပါတယ်။ ဒါကြောင့် ဆေးရုံကြီးမှာ တစ်နေ့ထက်တစ်နေ့ တက်ရောက်ကုသတဲ့ လူနာတွေများ ပြားလာရတာဖြစ်ပါတယ်''ဟု ရန်ကုန် ပြည်သူ့ဆေးရုံကြီး၏ ဆေးရုံအုပ် ကြီးဒေါက်တာအေးကိုကိုက ဒီမိုက ရေစီတူဒေးသတင်းစာသို့ပြောသည်။
ထို့ပြင် နှလုံးရောဂါခွဲစိတ်ကုသ ရာတွင် အသုံးပြုသောစက်ပစ္စည်း များနှင့်ခွဲစိတ်ကိရိယာများမှာ နိုင်ငံ တကာ ရင်ဘောင်တန်းကုသမှုပေး နိုင်သည့် အဆင့်မြင့်ကိရိယာများ ဖြစ်ပြီး လိုအပ်ချက်အရ ပါမောက္ခ ဌာနမှူးများနှင့် သက်ဆိုင်ရာကျွမ်း ကျင်ခွဲစိတ်ကုဆရာဝန်ကြီးများက တင်ပြတောင်းခံလျှင် နိုင်ငံတော် အစိုးရနှင့်ကျန်းမာရေးဝန်ကြီးဌာန ရှိ ကုသရေးဦးစီးဌာနအနေဖြင့် ဖြည့် ဆည်းထောက်ပံ့ပေးကြောင်း သိရ သည်။
ရန်ကုန်ပြည်သူ့ဆေးရုံကြီးရှိ နှလုံးရောဂါ ခွဲစိတ်ကုသမှုနှင့်ပတ် သက်၍ နိုင်ငံတကာအဆင့်မီစက် ပစ္စည်းများမှာ နှလုံးသွေးကြော ကျဉ်းသည့်ရောဂါရှာဖွေပေးသည့် စက်၊ နှလုံးသွေးကြောပုံဖော်၍ ဖိ အားတိုင်းတာပေးသည့်စက်၊ နှလုံး ၏ လျှပ်စီးပတ်လမ်းအားစစ်ဆေး နိုင်သည့်စက်၊ နှလုံးလှုပ်ရှားမှု ကောင်း၊ မကောင်း၊ နှလုံး၏ကြွက်သားကောင်း၊ မကောင်း၊ နှလုံး၏သွေးကြော ကျဉ်း၊ မကျဉ်းအား အဏုမြူနည်းပညာဖြင့် တိုင်းတာပေးနိုင်သည့်စက်၊ နှလုံးခွဲ စိတ်ရာတွင် အသုံးပြုသည့် နှလုံး-အဆုတ်စက်အတုနှင့် နှလုံးခွဲစိတ်ရာ တွင် လူနာ၏သွေးကို စုပ်ထုတ်၍ စွန့် ပစ်စရာမလိုဘဲ ပြန်လည်အသုံးပြု နိုင်သည့် သွေးသန့်စင်စက်များအ ပြင်အခြားသော အဆင့်မီစက်ကြီး များလည်းရှိသည်။
''ကျွန်မရဲ့ညီမက ခွဲစိတ်ဖို့ အ တွက် ၂၀၁၄ ခုနှစ် လောက်ကတည်းက ဆေးစားပြီး ဆရာကြီးဆီမှာ ကုသမှု ခံရင်း စာရင်းပေးထားတာပါ။ မတ် လ ရ ရက်မှာ ခွဲစိတ်မှာဖြစ်လို့ ဖေ ဖော်ဝါရီ ၁၅ ရက်ကတည်းက ဆေး ရုံတက်နေပါတယ်။ ဆေးရုံရဲ့ဝန် ဆောင်မှုအပိုင်းနဲ့ကုသပေးမှုအပိုင်း က ဘာမှပြောစရာမလိုအောင် အထူး ပဲကောင်းမွန်ပါတယ်။ ခုချိန်ထိ လည်း စားသောက်စရိတ်ကလွဲလို့ ငွေ ကြေးကုန်ကျတာမရှိပါဘူး။ ဆရာ ကြီးရဲ့ကုသပေးမှုကို အားရကျေနပ် သလို ဆရာကြီးခွဲစိတ်ပေးရင် လုံးဝ ပျောက်မယ်လို့ ဒီကလူနာတွေအ ကုန်လုံးက စိတ်ထဲယုံကြည်နေကြ ပါတယ်''ဟု နေပြည်တော်ကောင် စီ၊လယ်ဝေးမြို့နယ်မှ နှလုံးအဆို့ ရှင်ကျဉ်းသဖြင့် ခွဲစိတ်ကုသမှုခံယူ မည့် အသက် ၆၀ အရွယ် ဒေါ်ခင် အုန်းမြင့်၏ အစ်မတော်စပ်သူ ဒေါ်မမ လေးက ဒီမိုကရေစီတူဒေးသတင်း စာသို့ ပြောသည်။
ရန်ကုန်ပြည်သူ့ဆေးရုံကြီးနှင့် နှလုံးနှင့်သွေးကြောရောဂါခွဲစိတ်ကု ဌာနနှင့်နှလုံးရောဂါဆေးကုသဆောင် သည် မြန်မာနိုင်ငံတွင်နှလုံးရောဂါ နှင့်ပတ်သက်၍ ပထမဆုံးကုသပေး မှုစတင်ခဲ့သည့် ဆေးရုံဖြစ်ကြောင်း သိရသည်။
Read 1196 times
Published in ကျန်းမာရေး
Tagged under
ရန်ကုန်ပြည်သူ့ဆေးရုံကြီး
နှလုံးရောဂါ
၂၀၁ရခုနှစ် ဒီဇင်ဘာလ
စာရင်းပေးစောင့်ဆိုင်းနေသူများ
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook